Verwelkom somer in jou kombuis met Drostdy-hof se Chardonnay! – Pieter Cloete
Home/Food & Wine/Verwelkom somer in jou kombuis met Drostdy-hof se Chardonnay!
Verwelkom somer in jou kombuis met Drostdy-hof se Chardonnay!
Die somer is byna hier, met baie meer tyd vir buite wees met familie en vriende en heerlike kos en wyn wat by die sonskyn pas.
Hier is 'n voorstel vir 'n gesofistikeerde dog maklike gereg wat ideaal geskik is vir hierdie tyd van die jaar. Die resep vir 'n gerookte salm- en braai-aartappelslaai met 'n romerige dillesous het ons te danke aan die bekende plattelandse sjef Johan van Schalkwyk. Dit is gou en maklik om te maak en pas uitstekend by die 2015 Drostdy-Hof Chardonnay.
Die romerigheid van die gereg vind weerklank in die wyn se ryk, gladde en romerige tekstuur terwyl laasgenoemde se tropiese en sitrus-aromas en subtiele eikspesery die geur van die lig gerookte salm aanvul.
Drostdy-Hof verras en verheug almal met hoe lekker dit drink en die uitstekende waarde wat dit bied. Die handelsmerk is 'n groot gunsteling van Suid-Afrika tot die noorde van Europa. Dis verfrissend en afgerond en bied tipies Suid-Afrikaanse gulhartigheid van die eerste teug.
Die 2015 Chardonnay is beskikbaar in 750 ml bottels en 3-liter tapvate. Pryse by drankwinkels wissel van R40 tot R95.
Resep: Liggerookte salm- en braai-aartappelslaai met 'n romerige dille- en mostertsous, bedien met 2015 Drostdy-Hof Chardonnay
4 x150g liggerookte salmfilette – vel af en grate uit (kan ook salmforel as 'n goedkoper alternatief gebruik)
400g jong aartappels, halfgaar gekook en dan in die lengte in vier stukke gesny
Sonneblomolie, vir diepbraai
120g vars groen aspersies, geblansjeer (opsioneel)
120g jong groenbone, geblansjeer
120g mange tout, geblansjeer
100g gemengde slaaiblare
120g Deense feta
5g vars of gedroogde dille
Sap van twee suurlemoene
1 eetlepel volgraanmostert
1 eetlepel gladde Dijon-mostert
[if !supportLists]· [endif]Meng al die bestanddele uitgesonderd die olyfolie in 'n menger.
[if !supportLists]· [endif]Voeg die olyfolie geleidelik by en meng weer tot al die bestanddele behoorlik geïntegreer is.
[if !supportLists]· [endif]Verhit die sonneblomolie in 'n groot pot of diep braaier tot 180°C.
[if !supportLists]· [endif]Diepbraai die aartappels tot hulle goudbruin en bros is, haal uit en plaas op kombuispapier sodat die olie kan wegdreineer, strooi sout en peper oor na smaak.
* Verhit 'n bietjie olyfolie en 'n klont botter in 'n dikboompan oor medium hitte.
* Gooi die tiemie daarin en wag tot dit plof.
* Strooi na smaak sout en peper oor die vis en braai vir 'n minuut aan die een kant en nog
'n minuut aan die ander.
* Haal uit die pan en hou warm. (Die salm moet nog donkerpienk binne wees.)
[if !supportLists]· [endif]Plaas die slaaiblare, spriet-uie, aspersies, groenboontjies en mange tout in 'n groot bak en giet die slaai-olie geleidelik oor, meng totdat die blare behoorlik daarmee bedek is.
[if !supportLists]· [endif]Verdeel die slaai gelykop tussen vier bakkies, plaas 'n salmfilet daarop met die aartappelskyfies daarom heen.
[if !supportLists]· [endif]Bedruip die salm met enige oortollige slaaisous en krummel die feta daaroor.
[if !supportLists]· [endif]Bedien terwyl die salm en aartappels nog warm is tesame met 'n glas verkilde Drostdy-Hof Chardonnay – en geniet dit!